ASIAN ลุ้นกำไรปี 64 โต 26% แตะ 899 ลบ. รับธุรกิจอาหารสัตว์หนุนเด่น
ASIAN ลุ้นกำไรปี 64 โต 26% แตะ 899 ลบ. รับธุรกิจอาหารสัตว์หนุนเด่น แนะซื้อเป้า 20.50 บาท
ASIAN ลุ้นกำไรปี 64 โต 26% แตะ 899 ลบ. รับธุรกิจอาหารสัตว์หนุนเด่น แนะซื้อเป้า 20.50 บาท
24 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (23 พ.ย.64) ว่า บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ผู้ประกอบการด้านอาหาร ที่เปลี่ยนโครงสร้างธุรกิจสำเร็จ มาเน้นกลุ่มอุตสาหกรรม High growth และ Margin สูง คือรับจ้างผลิต (OEM) อาหารสัตว์เลี้ยง และกลุ่มสินค้ามูลค่าเพิ่ม (VAP)(กุ้ง/ปลาหมึกชุบแป้งทอด)
มองแนวโน้มกำไรปกติปี 2564 เติบโต 26% เทียบช่วงเดียวกันของปีก่อนมาที่ 899 ล้านบาท โดยระยะสั้นมองกำไรไตรมาส 4/2564 อยู่ที่ 200-250 ล้านบาท ลดลง 5% ถึง โต 18% เทียบช่วงเดียวกันของปีก่อน จากธุรกิจอาหารสัตว์เลี้ยงที่โดดเด่น โดยภาพระยะกลางปี 2565 ยังมีแผนเพิ่ม Capacity รองรับคำสั่งซื้อกลุ่ม Pet food โต 13% และกลุ่ม VAP โต 30%
โดย Valuation มองราคาหุ้นยังเป็นจุดซื้อสะสม โดยมี PER22F ที่ 15 เท่า และ Div yield 3% เป็นหุ้นรับประโยชน์บาทอ่อนค่า (ส่งออก 75%)